ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0578/97 υποβολή: Hiltrud Breyer (V) προς το Συμβούλιο (25 Φεβρουαρίου 1997)

Θέμα: Ατύχημα κατά τη μεταφορά πυρηνικών αποβλήτων στο Apach (Λωρραίνη)

1. Ποιά ήταν η αιτία εκτροχιασμού των βαγονιών που μετέφεραν δοχεία τα οποία περιείχαν «Excellox 6», στις 4.2.1997 στο Apach της Λωρραίνης;

2. Πότε πληροφορήθηκαν οι αρμόδιες υπηρεσίες, κατά μήκος της διαδρομής, την πραγματοποίηση της μεταφοράς του εν λόγω υλικού;

3. Ποιά σχέδια υπήρχαν για την αντιμετώπιση περιπτώσεων έκτακτης ανάγκης; Ποιά μέτρα προβλέπονται από τα εν λόγω σχέδια για την αντιμετώπιση περιπτώσεων έκτακτης ανάγκης; Ποιά σχέδια προβλέπεται να εφαρμοστούν για την εκκένωση μιας περιοχής σε παρόμοια περίπτωση έκτακτης ανάγκης;

4. Την ώρα του ατυχήματος η αμαξοστοιχία είχε αναπτύξει ταχύτητα 28 χλμ/ώρα. Ποιό είναι το όριο ταχύτητας για την ασφαλή μεταφορά των δοχείων «Excellox 6»;

5. Για ποιό λόγο η διαδρομή που θα ακολουθούσε η εν λόγω αμαξοστοιχία δεν είχε απαγορευτεί στην κυκλοφορία των επιβατικών αμαξοστοιχιών, αφού μια σύγκρουση με επιβατική αμαξοστοιχία θα είχε οπωσδήποτε καταστροφικές συνέπειες;

6. Ποιούς λόγους μπορεί να αναφέρει η Επιτροπή για τη διέλευση της εν λόγω αμαξοστοιχίας από την περιοχή των συνόρων των τριών κρατών; Γιατί δεν επιλέχθηκε η πιο σύντομη διαδρομή μέσω Βελγίου και Κάτω Χωρών;

7. Εϊχαν ελεγχθεί τα όρια αντοχής των γραμμών της διαδρομής και είχε καθοριστεί η οριακή ταχύτητα;

8. Πόσο υψηλή ήταν η επιβάρυνση των σωστικών συνεργείων σε ουδετερόνια και ραδιενέργεια;

Απάντηση (20 Μαΐου 1997)

Το Συμβούλιο εφιστά την προσοχή του Αξιότιμου μέλους του Κοινοβουλίου στο γεγονός οτι οι ζητούμενες πληροφορίες εμπίπτουν στην αρμοδιότητα του ενδιαφερόμενου κράτους μέλους.

Το Συμβούλιο θα ήθελε να υπενθυμίσει ότι οι μεταφορές πυρηνικών υλικών διέπονται απο ρυθμίσεις που θεσπίστηκαν στο πλαίσιο του Διεθνούς Οργανισμού Ατολικής Ενέργειας και ισχύουν στα κράτη μέλη.

Εξάλλου, εφαρμόζονται επίσης οι διατάξεις της οδηγίας 96/29/Ευρατόμ, για τον καθορισμό των βασικών κανόνων για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες ((ΕΕ C 159 της 29.6.1996, σελ. 1. )).
ΓΡΑΠΤΗ ΕΡΩΤΗΣΗ E-0974/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στη Γερμανία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Γερμανία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0885/97 υποβολή: Νικήτας Κακλαμάνης (UPE) προς την Επιτροπή (12 Μαρτίου 1997)

Θέμα: Ενιαίο Ευρωπαϊκό Νόμισμα

Έχει επισημανθεί κατά κόρον πόσο σημαντική και κρίσιμη είναι η επιτυχία του Ενιαίου Ευρωπαϊκού Νομίσματος.

Θα πρέπει λοιπόν, ο,τιδήποτε το αφορά να χαρακτηρίζεται από πληρότητα και συγκρότηση, ώστε να μην δίνεται λαβή για σχόλια και να δημιουργούνται πικρίες σε πολίτες χωρών της Ε.Ε.

Θα ήθελα να πληροφορηθώ από την Ευρωπαϊκή Επιτροπή:

1. Γιατί στο χάρτη της Ευρώπης που απεικονίζεται πάνω στα χαρτονομίσματα εμφανίζεται «ακρωτηριασμένη» η Ελλάδα, χωρίς να φαίνεται η Κρήτη και τα άλλα ελληνικά νησιά, αναπόσπαστα μέρη του Ελληνικού εθνικού χώρου;

2. Γιατί στο χαρτονόμισμα των πέντε μονάδων παρουσιάζεται σαν αντιπροσωπευτικό Ελληνικό μνημείο ένα καθαρά Ρωμαϊκό, η Πύλη του Αδριανού, ενώ η χώρα αυτή βρίθει από καθαρά αρχαιοελληνικά αριστουργήματα, τα οποία κάλλιστα θα μπορούσαν να βρουν μία θέση σε ένα από τα χαρτονομίσματα του μελλοντικού Ευρωπαϊκού νομίσματος;

3. Γιατί δεν περιλαμβάνεται σε κάποιο από τα χαρτονομίσματα ένα από τα πάμπολλα Βυζαντινά μνημεία μίας αυτοκρατορίας της οποίας η ύπαρξη ξεπέρασε τα 1000 χρόνια και της οποίας η πολιτιστική κληρονομιά είναι σημαντικότατο κομμάτι του Ευρωπαϊκού πολιτισμού;

Απάντηση του κ. de Silguy εξ ονόματος της Επιτροπής (15 Απριλίου 1997)

Είναι όντως σημαντική η ταύτιση όλων των πολιτών, των μελλοντικών τελικών χρηστών του νομίσματος, με το νέο νόμισμα. Για τον σκοπό αυτό, η Επιτροπή καταβάλλει ποικίλες προσπάθειες ενημέρωσης.

Το Ευρωπαϊκό Νομισματικό Ίδρυμα, που είναι υπεύθυνο για την προετοιμασία των χαρτονομισμάτων, επέλεξε το Δεκέμβριο 1996 ένα σχέδιο που θα προτείνει στη μελλοντική Ευρωπαϊκή Κεντρική Τράπεζα για τα χαρτονομίσματα ευρώ. Τα κύρια στοιχεία του σχεδίου είναι παράθυρα, πύλες και γέφυρες συμβολίζοντας το ανοικτό πνεύμα συνεργασίας και επικοινωνίας που επικρατεί στην Κοινότητα.

Το σχέδιο δημοσιεύθηκε για να γνωστοποιηθεί η φιλοσοφία στην οποία βασίζεται και να δοθεί μία γενική ιδέα της μορφής των μελλοντικών χαρτονομισμάτων ευρώ. Υπογραμμίζεται ότι πρόκειται για προκαταρκτικά σχέδια τα οποία χρειάζονται περαιτέρω επεξεργασία. Επίσης, τα τελικά σχέδια δεν θα παραπέμπουν σε ορισμένα αντικείμενα σε συγκεκριμένα κράτη μέλη, αλλά θα αναπαριστούν αρχιτεκτονικά στοιχεία που συναντώνται σε διάφορα μέρη της Ευρώπης. Άλλα στοιχεία των προκαταρκτικών σχεδίων, όπως η γεωγραφική αναπαράσταση της Ευρώπης, έχουν επίσης τροποποιηθεί.

Αντίγραφα των σχεδίων θα δημοσιευθούν πάλι, μόλις ολοκληρωθεί η αναπροσαρμογή τους.
ΓΡΑΠΤΗ ΕΡΩΤΗΣΗ P-0470/97 υποβολή: Glyn Ford (PSE) προς την Επιτροπή (12 Φεβρουαρίου 1997)

Θέμα: Παραβίαση της κοινοτικής νομοθεσίας περί ανταγωνισμού εκ μέρους της UEFA

Προτίθεται η Επιτροπή να αποστείλει επειγόντως επιστολή στην UEFA με την οποία να της γνωστοποιεί ότι οποιαδήποτε απόπειρα παρεμπόδισης θεμιτού ανοιχτού ανταγωνισμού μεταξύ των ποδοσφαιρικών ενώσεων δύο κρατών μελών για το Παγκόσμιο Κύπελο το 2006 θα αποτελούσε σαφή παραβίαση της κοινοτικής νομοθεσίας περί ανταγωνισμού;

Προτίθεται η Επιτροπή να υπενθυμίσει στην UEFA τις σχετικές ποινές;

Aπάντηση του κ. Van Miert εξ ονόματος της Επιτροπής (6 Μαρτίου 1997)

Η Επιτροπή δεν διαθέτει τα απαραίτητα πληροφοριακά στοιχεία για να απαντήσει στην ερώτηση του αξιότιμου μέλους του Κοινοβουλίου.

Για να εκτιμηθεί το κατά πόσο συμβιβάζονται με τους κοινοτικούς κανόνες περί ανταγωνισμού ορισμένες περιοριστικές ενδεχομένως πρακτικές που εφαρμόζουν αθλητικές επαγγελματικές οργανώσεις πρέπει να είναι διαθέσιμα όλα τα σχετικά στοιχεία, ενταγμένα στο κατάλληλο οικονομικό τους πλαίσιο, ενώ παράλληλα πρέπει να ληφθεί υπόψη η ειδική φύση του εν λόγω τομέα. Εξάλλου, μια τέτοια εκτίμηση θα πρέπει να γίνει σύμφωνα με τις προβλεπόμενες διαδικασίες ((Κανονισμός του Συμβουλίου αριθ. 17 της 6.2.1962 - ΕΕ C 13, 21.2.1962 )).
ΓΡΑΠΤΗ ΕΡΩΤΗΣΗ E-0557/97 υποβολή: David Morris (PSE) προς την Επιτροπή (24 Φεβρουαρίου 1997)

Θέμα: Επιδοτούμενες κοινοτικές εξαγωγές βοείου κρέατος στη Νότια Αφρική

Οι επιδοτούμενες κοινοτικές εξαγωγές βοείου κρέατος στη Νότια Αφρική αυξήθηκαν σημαντικά κατά την τελευταία τριετία, ζημιώνοντας τις βιομηχανίες επεξεργασίας κρεάτων των γειτονικών χωρών, ιδίως της Βοτσουάνας και της Ναμίμπιας, οι οποίες κατά παράδοση προμήθευαν βόειο κρέας στη Νότια Αφρική. Το πρόβλημα αυτό συζητήθηκε κατά το Συμβούλιο των Υπουργών Γεωργίας το Νοέμβριο και ο Επίτροπος Fischler δεσμεύτηκε να «παρακολουθήσει προσεκτικά τις εξελίξεις.»

Έχει ο Επίτροπος συγκεντρώσει τώρα επαρκή στοιχεία για να αναγνωρίσει τη ζημιά που προκαλούν στις νοτιοαφρικανικές χώρες οι επιδοτούμενες εξαγωγές βοείου κρέατος της ΕΕ;

Τι μέτρα προτίθεται να λάβει η Επιτροπή προκειμένου να επανορθώσει την άδικη κατάσταση που επικρατεί σήμερα;

Aπάντηση του κ. Fischler εξ ονόματος της Επιτροπής (18 Μαρτίου 1997)

Τον Αύγουστο του 1996, οι νοτιοαφρικανικές αρχές έγραψαν στην Επιτροπή ισχυριζόμενες ότι οι επιδοτούμενες εισαγωγές βοείου και χοιρείου κρέατος από την Κοινότητα δημιουργούσαν απειλή για την νοτιοαφρικανική βιομηχανία κρέατος και επηρέαζαν άλλες αναπτυσσόμενες χώρες στην περιοχή της Νοτίου Αφρικής που διενεργούν εξαγωγές στην αγορά κρέατος της Νοτίου Αφρικής. Ισχυρίστηκαν επίσης ότι τα εισαγόμενα προϊόντα κρέατος από την Κοινότητα επωλούντο σε τιμές πολύ κάτω από τα επίπεδα των τοπικών τιμών. Ζήτησαν μείωση του επιπέδου των επιστροφών κατά την εξαγωγή προκειμένου να ενθαρρυνθούν οι νοτιοαφρικανοί εισαγωγείς να εισάγουν περισσότερο κρέας από γειτονικές χώρες.

Στην απάντησή της, η Επιτροπή υπογράμμισε τις δεσμεύσεις που αναλήφθηκαν από εκείνους που υπέγραψαν τα συμπεράσματα του Γύρου της Ουρουγουάης. Υπενθύμισαν στην Νότιο Αφρική ότι όλα τα συμβαλλόμενα μέρη της συμφωνίας ανέλαβαν μια σειρά δεσμεύσεων και, στον τομέα της γεωργίας, οι δεσμεύσεις αυτές περιλαμβάνουν την αποδοχή της εσωτερικής υποστήριξης, της πρόσβασης της αγοράς και των επιδοτήσεων των εξαγωγών. Η Επιτροπή υπογράμμισε ότι δεν επιθυμούσε να δημιουργήσει προβλήματα στις τοπικές τιμές και ζήτησε από την Νότιο Αφρική να δώσει λεπτομερείς πληροφορίες προκειμένου να υποστηρίξει το αίτημά της, ούτως ώστε η Επιτροπή να μπορέσει να ενεργήσει. Δυστυχώς, οι νοτιοαφρικανικές αρχές δεν απάντησαν στο αίτημα αυτό.

Παρόλα αυτά, σε μία προσπάθεια βελτίωσης της κατάστασης αναφορικά με το εμπόριο κρέατος στην Νότιο Αφρική, η Επιτροπή αποφάσισε, από 1ης Φεβρουαρίου 1997, όσον αφορά τις επιστροφές κατά την εξαγωγή βοείου κρέατος και κρέατος μόσχου, να κατατάξει μαζί τις αφρικανικές χώρες στην ίδια γεωγραφική ζώνη. Τα νέα μέτρα σημαίνουν μείωση κατά 8,5% περίπου του επιπέδου των επιστροφών κατά την εξαγωγή για ορισμένα τεμάχια κρέατος χωρίς οστά που εξάγονται από την Κοινότητα στις περιοχές της Ανατολικής και Νοτίου Αφρικής. Τα μέτρα αυτά είναι επιπρόσθετα προς την συνολική μείωση 10% του ύψους των επιστροφών στον τομέα του κρέατος για εξαγωγές προς όλους τους προορισμούς, η οποία άρχισε να ισχύει από 15ης Ιανουαρίου 1997.
ΓΡΑΠΤΗ ΕΡΩΤΗΣΗ E-1103/97 υποβολή: Jesϊs Cabezσn Alonso (PSE) προς την Επιτροπή (21 Μαρτίου 1997)

Θέμα: Επιτροπή απασχόλησης και αγοράς εργασίας

Αναφορικά με την προσφάτως δημιουργηθείσα επιτροπή απασχόλησης και αγοράς εργασίας, έχουν ορίσει όλα τα κράτη μέλη τους εκπροσώπους τους;

Ποιος είναι ο πρόεδρός της, από ποια χώρα προέρχεται και ποια είναι η διαδικασία εναλλαγής στην προεδρία; Έχει εκπονηθεί πρόγραμμα εργασίας για το 1997;

Απάντηση του κ. Flynn εξ ονόματος της Επιτροπής (23 Απριλίου 1997)

Ένα κράτος μέλος δεν έχει διορίσει ακόμη εκπρόσωπο και αναπληρωματικό μέλος για την επιτροπή. Απομένουν τέσσερα ακόμη κράτη μέλη που δεν έχουν διορίσει αναπληρωματικά μέλη, τα οποία όμως δεν έχουν την υποχρέωση αυτή. Ελπίζουμε ότι όλοι οι διορισμοί θα έχουν ολοκληρωθεί εντός των επόμενων εβδομάδων.

Ο δρ.Hans Borstlap του ολλανδικού υπουργείου Εργασίας και Κοινωνικών Υποθέσεων εξελέγη πρόεδρος της επιτροπής κατά την πρώτη συνεδρίαση της 29ης Ιανουαρίου 1997. Θα διανύσει μη ανανεώσιμη θητεία δύο ετών.

Η επιτροπή ενέκρινε τον εσωτερικό κανονισμό της κατά την τρίτη συνεδρίαση της 20ης Μαρτίου 1997. Σχέδιο προγράμματος εργασίας υποβλήθηκε στο Συμβούλιο.
ΓΡΑΠΤΗ ΕΡΩΤΗΣΗ E-0608/97 υποβολή: Marνa Estevan Bolea (PPE) προς την Επιτροπή (27 Φεβρουαρίου 1997)

Θέμα: Πρόγραμμα Auto Oil

Η Επιτροπή έχει υποβάλει στο Συμβούλιο και το Ευρωπαϊκό Κοινοβούλιο ανακοίνωση σχετικά με τη μελλοντική στρατηγική για τον έλεγχο των ατμοσφαιρικών εκπομπών των οδικών μεταφορών η οποία λαμβάνει υπόψη τα αποτελέσματα του προγράμματος Auto Oil (CΟΜ(96)0248).

Όπως δείχνει ο τίτλος, η στρατηγική αυτή αφορά τις «οδικές μεταφορές», αλλά τούτο δε γίνεται επαρκώς σαφές.

Ερωτάται η Επιτροπή: το πρόγραμμα Auto Oil αναφέρεται στα οχήματα που κυκλοφορούν μόνο εντός των πόλεων ή και σε εκείνα που κυκλοφορούν σε οδικές αρτηρίες και αυτοκινητοδρόμους;

Απάντηση της κας Bjerregaard εξ ονόματος της Επιτροπής (16 Απριλίου 1997)

Η ανακοίνωση της Επιτροπής και οι προτάσεις που αυτή περιέχει αφορούν τη βελτίωση της ποιότητας του ατμοσφαιρικού αέρα, τόσο στις αστικές όσο και στις αγροτικές περιοχές. Με τα προτεινόμενα μέτρα θα περιοριστούν σημαντικά οι εκπομπές των κυριότερων ρύπων των πόλεων καθώς και η παραγωγή τροποσφαιρικού όζοντος, το οποίο σχηματίζεται με τις αντιδράσεις κυρίως των οξειδίων του αζώτου και των πτητικών οργανικών ενώσεων και έχει επιπτώσεις περιφερειακής κλίμακας.
ΓΡΑΠΤΗ ΕΡΩΤΗΣΗ E-0984/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στην Ιταλία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Ιταλία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-1127/97 υποβολή: Carmen Dνez de Rivera Icaza (PSE) προς την Επιτροπή (24 Μαρτίου 1997)

Θέμα: Χρησιμοποίηση σκληράς μήνιγγος (DURA MATER) στην Ευρωπαϊκή Ένωση

Θα μπορούσε η Επιτροπή να μας πληροφορήσει:

- πρώτον, ποιούς κινδύνους συνεπάγεται από άποψη μετάδοσης νόσων η χρησιμοποίηση αυτού του είδους των μεμβρανών και,

- δεύτερον, γιατί δεν χρησιμοποιούνται αποκλειστικά στην Ευρωπαϊκή Ένωση τα υφιστάμενα συνθετικά υποκατάστατα, ώστε να περιορισθούν οι εν λόγω κίνδυνοι, ενόψει μάλιστα της επιδημίας της σπογγοειδούς εγκεφαλοπάθειας των βοοειδών;

Απάντηση του κ. Flynn εξ ονόματος της Επιτροπής (14 Μαΐου 1997)

Υφίσταται πράγματι κίνδυνος μετάδοσης της νόσου Creutzfeldt-Jakob (MCJ) μέσω μοσχεύματος σκληράς μήνιγγας κατά τη διάρκεια χειρουργικής επέμβασης. Περίπου είκοσι παρόμοιες περιπτώσεις έχουν καταχωριστεί παγκοσμίως. Ο κίνδυνος αυτός μόλυνσης διατρέχεται επίσης σε περιπτώσεις χρησιμοποίησης εργαλείων τα οποία δεν έχουν πλήρως αποστειρωθεί κατά τη διάρκεια νευροχειρουργικής επέμβασης. Μια παρόμοια περίπτωση αναφέρθηκε το 1997 ύστερα από μεταμόσχευση κερατοειδούς.

Ο έλεγχος αυτού του κινδύνου προϋποθέτει διαδικασίες αξιολόγησης της ασφάλειας των ιατρικών και χειρουργικών επεμβάσεων στο πλαίσιο του συστήματος περίθαλψης κάθε κράτους μέλους και υπάγεται στις ρυθμίσεις κάθε κράτους μέλους.
ΓΡΑΠΤΗ ΕΡΩΤΗΣΗ E-0504/97 υποβολή: Lucio Manisco (GUE/NGL) προς το Συμβούλιο (19 Φεβρουαρίου 1997)

Θέμα: Η Τρόικα στην Κούβα

Σύμφωνα με έγγραφο του Ινστιτούτου για τις Σχέσεις με τη Λατινική Αμερική (ΙRELA) της 13ης Δεκεμβρίου 1996, φαίνεται ότι αντιπροσωπεία της Τρόικα επιθυμεί να μεταβεί στην Αβάνα κατά τη διάρκεια της Ολλανδικής Προεδρίας.

1. Αλληθεύει ότι η Ολλανδική Προεδρία έχει κατά νουν επίσκεψη στην Κούβα;

2. Ποιός είναι ο σκοπός της επίσκεψης αυτής;

3. Το Συμβούλιο θα ενημερώσει το Κοινοβούλιο για την εν λόγω επίσκεψη;

Απάντηση (20 Μαΐου 1997)

Προς το παρόν η Προεδρία η προγραμματίζει επίσκεψη της Τρόικα στην Κούβα.
ΓΡΑΠΤΗ ΕΡΩΤΗΣΗ E-0531/97 υποβολή: Ana Miranda de Lage (PSE) προς την Επιτροπή (20 Φεβρουαρίου 1997)

Θέμα: Βοήθεια της ισπανικής κυβερνήσεως προς την Τυνησία

Ισπανικό περιοδικό δημοσίευσε στις 26 Ιανουαρίου 1997 είδηση σύμφωνα με την οποία η ισπανική κυβέρνηση δεν θα διακόψει την παροχή βοήθειας στην Τυνησία εξ αιτίας της στάσεως της εν λόγω χώρας όσον αφορά τα ανθρώπινα δικαιώματα.

Λαμβάνοντας υπόψη τα άρθρα Β,ΣΤ,Ι,Ι.Ι της Συνθήκης για την Ε.Ε. και τα άρθρα 130Υ,228 και 238 της Συνθήκης της Ε.Κ. καθώς και τις προσπάθειες που καταβάλλουν το Συμβούλιο, η Επιτροπή και το Κοινοβούλιογια για να συμπεριλαμβάνεται συστηματικώς η ρήτρα δημοκρατίας στις συμφωνίες που συνάπτονται με τρίτες χώρες - μη εξαιρουμένων των συμφωνιών Ευρώπης-Μεσογείου (τις οποίες έχει προσυπογράψει και η Τυνησία)-πώς είναι δυνατόν η κυβέρνηση κράτους μέλους της Ε.Ε. να αδιαφορεί για τον σεβασμό των ανθρωπίνων δικαιωμάτων προς όφελος του εθνικού συμφέροντος και να μην εξαρτά την οικονομική συνεργασία της με μία χώρα από τον σεβασμό των ανθρωπίνων δικαιωμάτων στην χώρα αυτή;

Απάντηση του κ. Marin εξ ονόματος της Επιτροπής (2 Απριλίου 1997)

Η Επιτροπή δεν γνωρίζει τις πληροφορίες στις οποίες αναφέρεται το Αξιότιμο Μέλος.

Τα κράτη μέλη έχουν τη δυνατότητα να συνάπτουν συμφωνίες οικονομικής συνεργασίας με τρίτα κράτη από τη στιγμή που οι εν λόγω συμφωνίες δεν ανατίθενται στις κοινοτικές πολιτικές στα θέματα αυτά.
ΓΡΑΠΤΗ ΕΡΩΤΗΣΗ E-1092/97 υποβολή: Christine Oddy (PSE) προς την Επιτροπή (21 Μαρτίου 1997)

Θέμα: Ανατολικό Τιμόρ

Το άρθρο 2, παράγραφος 5 της Κοινής Θέσης του Συμβουλίου 96/407/ΚΕΠΠΑ ((EE L 168 της 6.7.1996, σελ. 2 )) αναφέρει ότι η Ευρωπαϊκή Ένωση «υποστηρίζει οποιαδήποτε δράση που αποσκοπεί στην εν γένει ενίσχυση του σεβασμού των ανθρωπίνων δικαιωμάτων στο Ανατολικό Τιμόρ και την ουσιαστική βελτίωση της κατάστασης του λαού του δια των μέσων που διαθέτει η Ευρωπαϊκή Ένωση και δια της ενίσχυσης των ΜΚΟ».

Τί είδους ενίσχυση προγραμματίζει η Επιτροπή για το Ανατολικό Τιμόρ, και ποιός κλήθηκε να γνωμοδοτήσει για την εκπόνηση αυτού του πακέτου ενίσχυσης;

Ποιές είναι οι προτάσεις της Επιτροπής για την αποτελεσματική παρακολούθηση της κατάστασης των δικαιωμάτων του ανθρώπου;

Απάντηση του κ. Marin, εξ ονόματος της Επιτροπής (25 Απριλίου 1997)

Η Επιτροπή εξετάζει, προς το παρόν όλα τα δυνατά μέσα για να βοηθήσει την ανάπτυξη του λαού του Ανατολικού Τιμόρ, ιδιαίτερα στον τομέα της υγείας, της εξυγίανσης και της εκπαίδευσης.

Δεν έχει ακόμα ληφθεί καμμιά απόφαση σχετικά με τα θέματα αυτά. Ωστόσο, κάθε ενέργεια θα αναληφθεί σύμφωνα με τις αρχές της ορθής διαχείρισης, συμπεριλαμβανομένης της κατάλληλης πρόβλεψης για τοπική διαβούλευση, παρακολούθηση και αξιολόγηση.
ΓΡΑΠΤΗ ΕΡΩΤΗΣΗ E-0284/97 υποβολή: Honσrio Novo (GUE/NGL) προς το Συμβούλιο (14 Φεβρουαρίου 1997)

Θέμα: Τροποποίηση του κανονισμού 3030/93

Πληροφορήθηκα ότι η Ευρωπαϊκή Επιτροπή ενέκρινε πρόσφατα έγγραφο (COM(96) 0703 τελικό) που περιλαμβάνει διάφορες τροποποιήσεις στον κανονισμό 3030/93 ((EE L 275 της 8.11.1993, σελ. 1. )) σχετικά με τη συμφωνία για τα κλωστοϋφαντουργικά προϊόντα.

Επίσης, απ' όσο γνωρίζω, η Ευρωπαϊκή Επιτροπή αποφάσισε να υποβάλει το εν λόγω έγγραφο προς έγκριση στο Συμβούλιο και, αφετέρου, να μη ζητήσει τη γνώμη του Ευρωπαϊκού Κοινοβουλίου σχετικά με το σύνολο των τροποποιήσεων που ενέκρινε.

Με βάση τα ανωτέρω, ζητώ από το Συμβούλιο να με πληροφορήσει, το συντομότερο, κατά πόσον σκοπεύει ή όχι να εγκρίνει το έγγραφο της Επιτροπής για την τροποποίηση του κανονισμού 3030/93 χωρίς να έχει ζητηθεί, όπως επιβάλλεται, η γνώμη του Κοινοβουλίου και χωρίς να έχει δοθεί στο Κοινοβούλιο η δυνατότητα να εκδόσει σχετική γνωμοδότηση.

Απάντηση (30 Μαΐου 1997)

Εχει υποβληθεί στο Συμβούλιο πρόταση κανονισμού για την τροποποίηση του κανονισμού (ΕΚ) αριθ. 3030/93 του Συμβουλίου της 12ης Οκτωβρίου 1993 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών. Μετά από εξέταση του φακέλου το Συμβούλιο εκτιμά ότι αυτή η πρόταση κανονισμού, την οποία η Επιτροπή διαβίβασε στο Συμβούλιο στις 20 Ιανουαρίου 1997, δεν απαιτεί διαβούλευση με το Ευρωπαϊκό Κοινοβούλιο, δεδομένου ότι βασίζεται στο άρθρο 113 της συνθήκης για την ίδρυση της Ευρωπαϊκής Κοινότητας. Το Συμβούλιο εξέδωσε τον κανονισμό κατά τη σύνοδό του στις 29 Απριλίου 1997.
ΓΡΑΠΤΗ ΕΡΩΤΗΣΗ E-0929/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με τη Σενεγάλη

Μπορεί η Επιτροπή να αναφέρει ποιές πιστώσεις χορηγήθηκαν στη Σενεγάλη κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.
ΓΡΑΠΤΗ ΕΡΩΤΗΣΗ E-0544/97 υποβολή: Johanna Maij-Weggen (PPE) προς το Συμβούλιο (24 Φεβρουαρίου 1997)

Θέμα: Φόβοι ότι θα εγκριθει η κατεδάφιση των μνημείων του»St. Paul's Hill» κοντά στην Ιερουσαλήμ

Η ισραηλινή κυβέρνηση έχει προβεί στην έναρξη διαδικασίας για την κατεδάφιση των μνημείων τουριστικού ενδιαφέροντος στο όρος Abu Ghoneim (γνωστό και ως St Paul's Hill») Πηγής του Αγίου Θεοδώρου, των ερειπίων του ναού Αγίου Λουκά, των ερειπίων της Μονής Ναυτών, ώστε να ανοικοδομηθεί ο εβραϊκός οικισμός Har Homa.

Πρόκειται για την κατεδάφιση μνημείων ιστορικής σημασίας για τους Παλαιστίνιους χριστιανούς.

Προτίθεται το Συμβούλιο να ασκήσει πίεση προς την Ισραηλινή κυβέρνηση ώστε να επανεξετάσει η τελευταία το θέμα διατηρήσεως αυτού του σημαντικού ιστορικού χώρου και ανοικοδομήσεως του νέου αυτού οικισμού;

Απάντηση (20 Μαΐου 1997)

Εφιστάται η προσοχή του αξιότιμου μέλους του Κοινοβουλίου στη δήλωση της Προεδρίας της 27ης Φεβρουαρίου 1997, εξ ονόματος της Ευρωπαϊκής Ενωσης σχετικά με την απόφαση της ισραηλινής κυβέρνησης να εγκρίνει οικοδομικά σχέδια για τη Har Homa/jabal Abu Ghneim.